Rikunarita-ORG/Wikinium huggingface dataset:
# Γιουάν Τσονγκχουάν

| Γιουάν Τσονγκχουάν |
| --- |
|  |
| Γενικές πληροφορίες |
| Γέννηση | 6  Ιουνίου 1584 Ντογκουάν |
| Θάνατος | 22  Σεπτεμβρίου 1630 Xicheng District |
| Αιτία θανάτου | γδάρσιμο |
| Συνθήκες θανάτου | θανατική ποινή |
| Χώρα πολιτογράφησης | Δυναστεία Μινγκ |
| Εκπαίδευση και γλώσσες |
| Ομιλούμενες γλώσσες | Κλασικά κινέζικα Old Mandarin Yue Chinese |
| Εκπαίδευση | jinshi |
| Πληροφορίες ασχολίας |
| Ιδιότητα | στρατιωτικός πολιτικός |
|  Σχετικά πολυμέσα |
|

Ο **Γιουάν Τσονγκχουάν** (κινεζικά: *袁崇焕*, 6 Ιουνίου 1584 – 22 Σεπτεμβρίου 1630) ήταν Κινέζος στρατηγός της Δυναστείας Ming. Το 1625, όταν οι Μαντσούριοι εισέβαλλαν στην Βόρεια Κίνα, ο αρχιστάτηγος Γκάο Ντι διέταξε υποχώρηση των κινεζικών δυνάμεων. Ο Γιουάν Τσονγκχουάν αρνήθηκε να υποχωρήσει και στην πόλη Ningyuan αντιμετώπισε 130.000 Μαντσούριους με μόνο 9.000 στρατιώτες και λίγα κανόνια. Παρόλο που οι Μαντσούριοι υπερτερούσαν αριθμητικά, ηττήθηκαν απο τον Γιουάν Τσονγκχουάν, και ο βασιλιάς τους Νουρχάσι πέθανε από τραύματα.

Τον Ιούνιο του 1628, ο Γιουάν Τσονγκχουάν κατέλαβε το Jinzhou και νίκησε τους Μαντσούριους στην Δεύτερη Μάχη του Ningyuan. Τον χειμώνα του 1629, ο διάδοχος του Νουρχάσι, Χουάνγκ Ταιτζί, προσπέρασε το Σινικό Τείχος και έφτασε έξω απο το Πεκίνο με 100.000 στρατιώτες αλλά ο Γιουάν Τσονγκχουάν τον απώθησε.

Ο Χουάνγκ Ταιτζί, ξέροντας ότι ποτέ δεν θα μπορούσε να νικήσει τον Γιουάν Τσονγκχουάν, διέδωσε φήμες ότι ο Γιουάν Τσονγκχουάν συνεργαζόταν μυστικά μαζί του. Οι διεφθαρμένοι ευνούχοι, που μισούσαν τον Γιουάν Τσονγκχουάν επειδή δεν τους έδινε μίζες, έπεισαν το αυτοκράτορα Τσόνγκζεν να συλλάβει και να εκτελέσει τον Γιουάν Τσονγκχουάν.

Πράγματι, ο Γιουάν Τσονγκχουάν συνελήφθη και εκτελέστηκε με κόψιμο σε 1000 κομάτια. Το μίσος των κατοίκων του Πεκίνου για τον "προδότη" ήταν τέτοιο που αγόρασαν κομμάτια απο το σώμα του και τα έφαγαν. Ο αυτοκράτορας διέταξε να μην ταφεί το κεφάλι του Γιουάν Τσονγκχουάν, το μόνο κομμάτι του σώματός του που απέμεινε, αλλά ένας φρουρός το πήρε και το έθαψε.

Χωρίς τον Γιουάν Τσονγκχουάν, το 1664, οι Μαντσούριοι κατέλαβαν την Κίνα και ίδρυσαν την Δυναστεία Τσινγκ. Τώρα πλέον, ο Γιουάν Τσονγκχουάν είναι εθνικός ήρωας στην Κίνα.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Γιουάν Τσονγκχουάν στο Wikimedia Commons
# Σιντζιάνγκ

| Σιντσιάνγκ |
| --- |
|  |
|  |
| Χώρα | Λαϊκή Δημοκρατία της Κίνας |
| Πρωτεύουσα | Ουρούμκι |
| Ίδρυση | 1  Οκτωβρίου 1955 |
| Διοίκηση |
|  • Επικεφαλής | Σοχράτ Ζακίρ (2015–2021) και Erkin Tuniyaz (από 2021) |
| Έκταση | 1.664.897,17 km² |
| Πληθυσμός | 21.813.334 (2010) και 25.852.345 (2020) |
| Γεωγραφικές συντεταγμένες | 43°49′31″N 87°36′50″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Σιντζιάνγκ** (κινεζικά: 新疆, προφέρεται: [ɕíntɕjɑ́ŋ], κυριολεκτικά: *νέο σύνορο*, ουιγούρ: شىنجاڭ), επισήμως: **Αυτόνομη Περιοχή των Ουιγούρων του Σιντζιάνγκ**, είναι αυτόνομη περιοχή της Λαϊκής Δημοκρατίας της Κίνας στα βορειοδυτικά της χώρας. Είναι η μεγαλύτερη σε έκταση μονάδα διοικητικής διαίρεσης στην Κίνα, με έκταση 1.664.900 τετραγωνικά χιλιόμετρα. Η Σιντζιάνγκ συνορεύει με τη Ρωσία, τη Μογγολία, το Καζακστάν, το Κιριγκιστάν, το Τατζικιστάν, το Αφγανιστάν, το Πακιστάν και την Ινδία.

Στην περιοχή κατοικούν αρκετές εθνικές ομάδες, συμπεριλαμβανομένων των Ουιγούρων, των Κινέζων Χαν, των Καζάκων, των Τατζίκων, των Κινέζων Χούι, των Κιργιζίων και των Μογγόλων, με την πλειονότητα του πληθυσμού να ασπάζεται το Ισλάμ σε ποσοστό 58%. Ακολουθούν ο Ταοϊσμός με ποσοστό 10%,ο χριστιανισμός με ποσοστό 2% ενώ το 30% δε δηλώνει καμία θρησκεία ή είναι άθεοι. Εντός της Σιντζιάνγκ υπάρχουν περισσότερες από μια ντουζίνα αυτόνομες περιφέρειες και κομητείες για τις μειονότητες στη Σιντζιάνγκ. Η περιοχή αναφέρεται ιστορικά και ως Κινέζικο Τουρκεστάν. Τα όρη Τιεν Σαν χωρίζουν το Σιντζιάνγκ στη λεκάνη του Ταρίμ στα νότια, στο οποίο κυριαρχεί η έρημος Τακλαμακάν, και τη λεκάνη της Τζουνγκαρίας στα βόρεια. Μόνο το 4,3% της έκτασης της Σιντζιάνγκ είναι κατάλληλο για κατοίκηση από ανθρώπους. Πρωτεύουσα και μεγαλύτερη πόλη είναι το Ουρούμτσι. Σύμφωνα με την απογραφή του 2010, η Σιντζιάνγκ έχει 21.813.334 κατοίκους.

Η Σιντζιάνγκ χρησιμοποιεί την δική της ζώνη ώρας (UTC +6), και είναι δύο ώρες πίσω από την ώρα Κίνας.

## Παραπομπές

## Εξωτερικοί σύνδεσμοι

* Επίσημος ιστότοπος
# Ντο Μουόι

| Ντο Μουόι |
| --- |
|  |
| Γενικές πληροφορίες |
| Όνομα στη μητρική γλώσσα | Đỗ Mười (Βιετναμικά)  |
| Γέννηση | 2  Φεβρουαρίου 1917 Thanh Trì |
| Θάνατος | 1  Οκτωβρίου 2018 Ανόι |
| Αιτία θανάτου | Σύνδρομο πολυοργανικής ανεπάρκειας |
| Συνθήκες θανάτου | φυσικά αίτια |
| Χώρα πολιτογράφησης | Βιετνάμ |
| Εκπαίδευση και γλώσσες |
| Ομιλούμενες γλώσσες | Βιετναμικά |
| Πληροφορίες ασχολίας |
| Ιδιότητα | πολιτικός υπουργός κομμουνιστής |
| Πολιτική τοποθέτηση |
| Πολιτικό κόμμα/Κίνημα | Κομμουνιστικό Κόμμα του Βιετνάμ |
| Αξιώματα και βραβεύσεις |
| Αξίωμα | Πρωθυπουργός του Βιετνάμ (1988–1991) Γενικός Γραμματέας του Κομουνιστικού Κόμματος του Βιετνάμ (1991–1997) |
| Βραβεύσεις | τάγμα του Χρυσού Αστέρα τάγμα της Οκτωβριανής Επανάστασης |
|  Σχετικά πολυμέσα |
|

Ο **Ντο Μουόι** (Đỗ Mười, βιετναμέζικα: ɗǒˀ mɨ̂əj, 1917–2018) ήταν κομμουνιστής πολιτικός από το Βιετνάμ, ο οποίος μεταξύ άλλων υπηρέτησε ως πρωθυπουργός από το 1988 ως το 1991. Γεννήθηκε στο Ανόι στις 2 Φεβρουαρίου 1917 με το όνομα Nguyễn Duy Cống και τη δεκαετία του '30 ξεκίνησε να εργάζεται ως ζωγράφος. Το 1939 έγινε μέλος του Κομουνιστικού Κόμματος Ινδοκίνας και για τη δράση του φυλακίστηκε από τις γαλλικές αποικιακές αρχές το 1941. Απέδρασε το 1945 και έγινε ακόμα πιο δραστήριος οπαδός του κομμουνισμού. Ανήλθε στην ιεραρχία του κόμματος στα τέλη της δεκαετίας του '40 και εξελέγη Γενικός Γραμματέας από την Κεντρική Επιτροπή του Κομουνιστικού Κόμματος (CPV) στο 7ο εθνικό συνέδριο. Συνέχισε τη συλλογική διακυβέρνηση και την πολιτική των οικονομικών μεταρρυθμίσεων που ακολούθησε ο προκάτοχός του, Νγκουγέν Βαν Λινχ. Εξελέγη για δύο θητείες ως γενικός γραμματέας, αλλά η δεύτερη θητεία του τερματίστηκε το 1997, οπότε και αποσύρθηκε από τα κοινά. Απεβίωσε την 1η Οκτωβρίου 2018 στο 108 Νοσοκομείο.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ντο Μουόι στο Wikimedia Commons
# W (τηλεοπτική σειρά)

W (χάνγκουλ: 더블유; RR: '**Deobeulyu'**) είναι μια νοτιοκορεάτικη τηλεοπτική σειρά, με πρωταγωνιστές τους Λι Τζονγκ-σουκ και Χαν Χιο-τζου.

Αποτελούμενη από 16 επεισόδια, μεταδιδόταν κάθε Τετάρτη και Πέμπτη στις 22:00 (KST) στο κανάλι MBC από τις 20 Ιουλίου έως τις 14 Σεπτεμβρίου 2016. Το *W* επικεντρώνεται στη σύγκρουση δύο κόσμων, του πραγματικού και του φανταστικού κόσμου μέσα σε ένα webtoon, απ'όπου πάρθηκε και ο τίτλος της σειράς.

Η σειρά τιμήθηκε για το μοναδικό σενάριο και βγήκε πρώτη στο Πίνακα Δύναμης Περιεχομένου στην πρώτη εβδομάδα της. Έλαβε τηλεθέαση του ύψους του 11.63%, έχοντας το μεγαλύτερο μερίδιο τηλεθέασης στην ώρα μετάδοσης της για όλη τη περίοδο προβολής.

## Παραπομπές
# Γου Ζετιάν

| Γου Ζετιάν |
| --- |
|  |
| Αυτοκράτειρα της Κίνας |
| Περίοδος | 16 Οκτωβρίου 690 - 21 Φεβρουαρίου 705 |
| Στέψη | 16 Οκτωβρίου 690  |
| Προκάτοχος | Εγκαθίδρυση της δυναστείας. (Ρουιτσόνγκ ως αυτοκράτορας της δυναστείας των Τανγκ) |
| Διάδοχος | Διάλυση της δυναστείας. (Τσόνγκτσονγκ ως αυτοκράτορας της δυναστείας των Τανγκ) |
|  |
| Γέννηση | 25 Φεβρουαρίου 624 |
| Θάνατος | 16 Δεκεμβρίου 705 (81 ετών) Λουόγιανγκ, Δυναστεία Τανγκ |
| Σύζυγος | Αυτοκράτορας Ταϊζόνγκ των Τανγκ Αυτοκράτορας Κάοτσονγκ των Τανγκ |
| Απόγονοι | Αυτοκράτορας Τσόνγκτσονγκ των Τανγκ Αυτοκράτορας Ρουιτσόνγκ των Τανγκ κ.ά. |
| Οίκος | Γου |
| Θρησκεία | Βουδισμός |
|  |
|  Σχετικά πολυμέσα |
| δεδομένα () |

Το ονοματεπώνυμο *Γου Ζετιάν* είναι ένα Κινεζικό ονοματεπώνυμο, και το επίθετο τίθεται μπροστά.

Η **Γου Ζετιάν** (*武则天*, 17 Φεβρουαρίου 624 – 16 Δεκεμβρίου 705) ήταν Κινέζα αυτοκράτειρα, η οποία κυβέρνησε ανεπίσημα ως αυτοκρατορική σύζυγος και, αργότερα, επίσημα ως αυτοκράτειρα κατά τη σύντομη δυναστεία των Τσόου (684-705), η οποία διέκοψε τη δυναστεία Τανγκ (618-690 & 705-907). Ήταν η πρώτη και μόνη Κινέζα που έγινε αυτοκράτειρα της Κίνας. Γεννήθηκε στο Κουανγκιουάν και πέθανε στο Λουόγιανγκ.

Η Γου Ζετιάν απεικονίζεται στο Wu Shuang Pu του Jin Gu Liang (譜 譜, μια λίστα ασύγκριτων ηρώων).

## Ονόματα των εποχών βασιλείας

|  |
| --- |
| Δυναστεία Τσόου (690–705) |
| Όνομα ναού | Οικογενειακό όνομα και πρώτο όνομα | Περίοδος βασιλείας | Ονόματα των εποχών και οι ημερομηνίες τους |
| Κανένα | Γου Ζάο(武曌) | 690–705 | Τιανσόου (天授): 16 Οκτωβρίου 690 – 21 Απριλίου 692 (18 μήνες)

Ρουγί(如意): 22 Απριλίου – 22 Οκτωβρίου 692 (6 μήνες)
Τσανγκσόου (長壽): 23 Οκτωβρίου 692 – 8 Ιουνίου 694 (19.5 μήνες)
Γιανζάι (延載): 9 Ιουνίου 694 – 21 Ιανουαρίου 695 (7.5 μήνες)
Ζενγκσένγκ(證聖): 22 Ιανουαρίου – 21 Οκτωβρίου 695 (9 μήνες)
Τιαντσεγουανσούι (天冊萬歲): 22 Οκτωβρίου 695 – 19 Ιανουαρίου 696 (3 μήνες)
Ουανσουϊντενγκφένγκ (萬歲登封): 20 Ιανουαρίου – 21 Απριλίου 696 (3 μήνες)
Ουανσουϊτονγκτιάν (萬歲通天): 22 Απριλίου 696 – 28 Σεπτεμβρίου 697 (17 μήνες)
Σενγκόνγκ (神功): 29 Σεπτεμβρίου – 19 Δεκεμβρίου 697 (2.5 μήνες)
Σενγκλί (聖曆): 20 Δεκεμβρίου 697 – 26 Μαΐου 700 (29 μήνες)
Τζιουσί (久視): 27 Μαΐου 700 – 14 Φεβρουαρίου 701 (8.5 μήνες)
Νταζού (大足): 15 Φεβρουαρίου – 25 Νοεμβρίου 701 (9.5 μήνες)
Τσανγκ'άν (長安): 26 Νοεμβρίου 701 – 29 Ιανουαρίου 705 (38 μήνες)
Σενλόνγκ (神龍): 30 Ιανουαρίου – 3 Μαρτίου 705 (η δυναστεία Τσόου καταργήθηκε στις 3 Μαρτίου 705. Αν και αποκαταστάθηκε η δυναστεία Τανγκ, η εποχή Σενλόνγκ συνέχισε να χρησιμοποιείται από τον αυτοκράτορα Ζονγκζόνγκ μέχρι το 707) |

## Παραπομπές
# Δούκας

Έργο που απεικονίζει το δούκα του Πφαλτς-Ζίμερ-Ζβάυμπρυκεν, Στέφαν
Ο **δούκας** (γερμανικά: *Herzog*, θηλ. *Herzogin*‎‎, αγγλικά: *Duke*, θηλ. **Δούκισσα**‎‎ ·  γαλλικά: *duc*, θηλ. *duchesse*‎‎) είναι τίτλος ευγενείας καθώς και στρατιωτικός τίτλος, προερχόμενος από την λατινική λέξη dux, που σημαίνει τον στρατιωτικό διοικητή.

Στην ύστερη Ρωμαϊκή Αυτοκρατορία καθώς και στο Βυζάντιο, συνέχισε να σημαίνει τον περιφερειακό στρατιωτικό διοικητή. Ιδιαίτερα στο Βυζάντιο, δινόταν κατά τον 10ο και 11ο αιώνα σε διοικητές ευρύτερων περιφερειών που περιλάμβαναν πολλά θέματα και όπου στρατωνίζονταν τα επαγγελματικά τάγματα.

Στη μεσαιωνική Δυτική Ευρώπη, εξελίχτηκε σε τίτλο που έφεραν τοπικοί άρχοντες επικεφαλής μειζόνων περιοχών, συχνά με φυλετική βάση, λ.χ. τα Stammesherzogtümer της πρώιμης Αγίας Ρωμαϊκής Αυτοκρατορίας. Αν και θεωρητικά υποτελείς σε κάποιον μονάρχη, πολλοί δούκες δρούσαν ως αυτόνομοι ηγεμόνες. Μετά το τέλος της φεουδαρχίας, σε γενικό τίτλο ευγενείας χωρίς εδαφικό ρόλο.

Παραλλαγές του τίτλου ήταν ο Αρχιδούκας (γερμ. Erzherzog) που υιοθετήθηκε από τα μέλη του οίκου των Αψβούργων, και ο Μέγας Δούκας (γερμ. Grossfürst, ρωσ. великий князь), τίτλος ανώτερος του Δούκα που χρησιμοποιήθηκε κυρίως στην κεντρική και ανατολική Ευρώπη. Στο Βυζάντιο, ο Μέγας Δουξ ήταν ο επικεφαλής του στόλου από τον ύστερο 11ο αιώνα.

## Δείτε επίσης

* Μαρκήσιος (Μαργράβος)
* Κόμης
* Βουργράβος
* Βαρόνος

## Εξωτερικοί σύνδεσμοι

* Λεξιλογικός ορισμός του δούκας  στο Βικιλεξικό
* Πολυμέσα σχετικά με το θέμα  Δούκας στο Wikimedia Commons